Illa de Oak - Wikipedia

# Illa de Oak

### Na Galipedia, a wikipedia en galego.

Illa de Oak, Nova Escocia.

Este artigo está illado: Ningún artigo enlaza con esta entrada. Por favor localice na Galipedia algún artigo apropiado para enlazar cara aquí.

A illa de Oak (Oak Island en inglés, Oak significa carballo), é unha pequena illa pertencente a Canadá situada no Océano Atlántico norte. Coincide co nome dunha poboación de Carolina do Norte (EUA).

### [editar] O misterio da Illa do carballo

En 1795, Daniel McGinnis, John Smith, e Anthony Vaughan, cavan 30 pés ó carón dun carballo cuxas polas semellan aserradas. Cada dez pés de profundidade atopan distintas capas de sedimentos diferenciados, o que os fai pensar en que o pozo non sexa natural. No seguinte século continúan as exploracións e moitos caza tesouros van descubrindo novas capas de sedimentos. En 1803 unha nova excavación vese frustrada polo que semellan ser acuíferos subterráneos que conectan co mar.

En 1893 fúndase a Oak Island Treasure Company. En 1897, William Chappel atópase cunha capa composta por ferro, formigón e madeira. A continuación, un recheo de virutas de carballo e coco. A 153 pés de profundidade atopa un papel escrito en tinta chinesa co anagrama "VI". En sucesivas excavacións atópanse restos metálicos variados.

En 1972, unha cámara fotográfica baixou ata a zona inundada a 230 pés do pozo principal. As fotos revelan troncos, un cofre, unha man e o que semella ser uha cabeza humana.

No transcurso das pesquisas do misterio morreron seis persoas, as catro últimas en 1965.

### [editar] Varias teorías

Son moitas as teorías que especulan sobre a procedencia do que semella ser un tesouro enterrado. Unha fala da posible fortuna do capitán Kidd, quen evacuaría as riquezas roubadas no Caribe e acumuladas na Illa Tartaruga. Outra fala da posible autoría de Sir Francis Drake, quen agocharía o seu tesouro na illa.

A máis pintoresca fala dos Cabaleiros Templarios, quenes poideron agochar grande parte das súas riquezas por medio de complicados métodos de enxeñaría.

O que é certo é que hoxe en día a illa é un destino turístico de primeiro orde en Nova Escocia.

### [editar] Ligazóns externas

- Oak Island Treasure

- Páxina cun mensaxe dos atopados inscritos en pedra

Traído desde "http://gl.wikipedia.org../../../i/l/l/Illa_de_Oak_026c.html"

Categorías: Artigos orfos | Canadá | Illas e arquipélagos

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Español
- Polski
- Português
- Svenska